Don Toliver

Caleb Zackery Toliver (født 12. juni 1994 i Houston i Texas, USA), bedre kjent som Don Toliver, er en amerikansk sanger, låtskriver og rapper.

Toliver ga ut sin første mixtape på et stort plateselskap, Donny Womack i august 2018. Han er mer kjent for singlene «No Idea» og «After Party» fra hans debutalbum Heaven or Hell, som ble populære gjennom videodelingsappen TikTok. Ellers fikk han et lite gjennombrudd som ukreditert gjesteartist på Cactus Jack-grunnlegger Travis Scotts låt «Can't Say» fra hans album Astroworld. I august 2020 var han med på Internet Moneys singel «Lemonade», sammen med rapperne Gunna og Nav.

13. mars 2020 ga han ut sitt debutalbum, Heaven or Hell som debuterte på en 7. plass på både Billboard 200 i USA og på Topplista i Norge. 8. oktober 2021 ga han ut oppfølgeralbumet Life of a Don som oppnådde ny bestenotering på Billboard 200 med en 2. plass. Det ble dog mindre suksessfullt i Norge, hvor den debuterte på en 9. plass på Topplista.

Diskografi

Studioalbum 
 Heaven or Hell (2020)
 Life of a Don (2021)

Mixtapes 
 Donny Womack (2018)

Referanser

Eksterne lenker 
 
 
 
 

Låtskrivere fra USA
Sangere fra USA
Rappere fra USA
Personer fra Houston